**Taebla Kooli Õpilasomavalitsuse põhimäärus**

**1. Üldsätted**

1.1. Taebla Kooli Õpilasomavalitsus (edaspidi TK ÕOV) on õpilaste vabatahtlik esindus, kuhu kuuluvad 5.-9. klassi õpilased.

1.2. TK ÕOV juhindub oma tegevustes kooli põhimäärusest, kokkulepetest kooli juhtkonnaga ja TK ÕOV põhimäärusest ning Eesti Vabariigi põhiseadusest ja õigusaktidest.

1.3. TK ÕOV ei ole juriidiline isik. Tal on vastavalt kokkuleppele kooli juhtkonnaga võimalus kasutada kooli ruume, vara, rekvisiite jms.

1.4. TK ÕOV on moodustatud üheks kooliaastaks.

**2. Eesmärgid**

2.1. Õpilaste huvide kaitsmine.

2.2. Klassiväliste tegevuste aktiviseerimine.

2.3. Õpilaste, õpetajate, direktsiooni ja TK hoolekogu vahelise koostöö arendamine.

2.4. Kooli õpilaste esindamine suhtluses teiste koolide, asutuste ja organisatsioonidega.

2.5. Kooli traditsioonide järgimine ja edendamine.

2.6. Õpilastes ühistunde loomine.

**3. Sisekorraldus ja juhtimine**

3.1. TK ÕOV tegevuse põhialuseks on Põhimäärus, mis võeti vastu TK ÕOV koosolekul, kinnitatakse kahe kolmandiku enamhäälte otsusega ning jõustub pärast TK direktori allkirja kinnitamist.

3.2. TK ÕOV kõik liikmed on hääleõiguslikud ja omavad üht häält.

3.3. TK ÕOV kutsutakse kokku vähemalt kaks korda kuus.

3.4. Koosolek on otsustusvõimeline juhul, kui kohal on 50% +1 TK ÕOV liikmest. Õpilasesinduse otsused võetakse vastu lihthäälteenamusega.

3.5. TK ÕOV pädevuses:

3.5.1. presidendi valimine;

3.5.2. asepresidendi valimine;

3.5.3. protokollija valimine;

3.5.4. liikme vabastamine;

3.5.5. ettepanekute, avalduste tegemine kooli juhtkonnale, õppenõukogule ja hoolekogule;

3.5.6. põhimääruse muutmine.

3.6. TK ÕOV liikmeteks on 5.-9. klasside esindajad ja president.

3.7. TK ÕOV liikme õigused:

3.7.1. osaleda TK ÕOV töös ja tegevuses;

3.7.2. teha ettepanekuid TK ÕOV arendamiseks ja tõhustamiseks;

3.7.3. olla informeeritud TK ÕOV tegevusest;

3.7.4. peatada või lõpetada oma liikmeks olek, olles eelnevalt täitnud endale võetud kohustused.

3.8. TK ÕOV liikme kohustused:

3.8.1. osaleda TK ÕOV töös ja tegevuses;

3.8.2. järgida TK ÕOV otsuseid ja põhimäärust;

3.8.3. täita endale võetud kohustusi;

3.8.4. esindatava klassi õpilaste arvamuste, ideede ja vajaduste esitamine;

3.8.5. informatsiooni edestamine esindatavale klassile ja klassijuhatajale.

3.9. TK ÕOV-st liikme vabastamise kohta võib teha põhjendatult teine TK ÕOV liige, kui:

3.9.1. liige ei ole osalenud 3 järjestikusel koosolekul;

3.9.2. liikme tegevus ei vasta TK ÕOV põhimäärusele;

3.9.3. liikme tegevus ja käitumine ei vasta Taebla Kooli kodukorrale;

3.9.4. liige ei täida talle määratuid ülesandeid.

**4. Juhatus ja president**

4.1. TK ÕOV juhatus valitakse hääletamise teel üheks aastaks.

4.2. Juhatus koosneb presidendist, asepresidendist ja protokollijast.

4.3. President juhib TK ÕOV tegevust, samuti juhatab koosolekuid.

4.4. Juhatuse ülesandeks on viia ellu TK ÕOV otsuseid.

4.5. TK ÕOV presidendi ülesanded:

4.5.1. tegevuse koordineerimine;

4.5.2. esindada TK ÕOV-d või määrata TK ÕOV esindaja kooli juhtkonna, hoolekogu või õppenõukogu juures;

4.5.3. TK ÕOV esindamine ja allkirjaõiguslaseks olemine;

4.5.4. allkirjastada iga-aastane koolirahuleping;

4.5.5. koosolekute juhtimine;

4.5.6. TK ÕOV uus president valitakse aasta esimesel koosolekul. Juhul, kui presidendiks valitakse taaskord sama isik, ei muutu midagi.

4.6. TK ÕOV asepresidendi ülesanded:

4.6.1. presidendi puudumisel presidendi kohustuste ülevõtmine;

4.6.2. presidendi aitamine ja nõustamine TK ÕOV tegevust puudutavates küsimustes.

4.7. TK ÕOV protokollija ülesanded:

4.7.1. üldkoosoleku, koosolekute protokollimine;

4.7.2. dokumentatsiooni korrashoiu ja korrektsuse eest hoolitsemine, protokollide säilitamine.

4.8. Presidendi ennetähtaegne vabastamise või asendamise ettepaneku TK ÕOV-le võib teha TK ÕOV juhatus või TK ÕOV liige (liikmed), kui:

4.8.1. president ei ole võimeline TK ÕOV tööd juhtima oma vähese aktiivsuse, tervisliku seisundi, õppeedukuse vms põhjuse tõttu;

4.8.2. presidendi tegevus ei vasta TK ÕOV või kooli põhimäärusele;

4.8.3. presidendi tegevus kahjustab kooli mainet.

**5. Tegevuse lõpetamine**

5.1. TK ÕOV tegevus lõpetatakse, kui selle poolt on 2/3 TK ÕOV liikmest.

5.2. Ettepaneku TK ÕOV tegevuse lõpetamiseks võib teha president, 2/3 TK ÕOV liikmest või kooli juhtkond.

5.3. Ettepanek peab olema põhjendatud ja esitatud peavad olema ka aruanded sihtotstarbeliste summade kasutamise või üleandmise kohta.

Vastu võetud TK ÕOV koosolekul 17.09.2024

Jaanus Mägi 17.09.2024

TK direktor

Hendrik-Mairold Tülp 17.09.2024

TK ÕOV president